טירת פוינאר

טירת פוינאר, המכונה גם מצודת פוינאר (ברומנית: Cetatea Poenari) היא טירה הרוסה ברומניה שהייתה ביתו של ולאד המשפד. "STORY HIGHLIGHTS — 15th-century leader Vlad Dracula lived here, and tourists are sparse" Archived at the Wayback Machine הגישה למצודה נעשית על ידי טיפוס ב-1,480 מדרגות בטון.

 מיקום 
הטירה ממוקמת על מישור הר קטטיאה, מול הצד המערבי של טרנספגרשאן, על קניון שנוצר בעמק נהר ארג'ש, קרוב להרי פגראץ'.

 היסטוריה 
הטירה הוקמה סביב תחילת המאה ה-13 על ידי וולאכים.In Search of Dracula, Florescu, R & McNally, T., 1994 Houghton Mifflin Company, New York, p.68 בסביבות המאה ה-14 הייתה פוינאר (שנודעה אז כ"טירת ארג'ש") המצודה העיקרית של שליטי בסאראב. בעשורים הבאים, השם ותושביו השתנו מספר פעמים אך בסופו של דבר הטירה ננטשה ונזנחה.
ממוזער|307x307 פיקסלים|המצודה כפי שהיא נראית מהדרך הלאומית
ממוזער|230x230 פיקסלים|תוכנית טירת פוינאר
עם זאת, במאה ה-15, תוך שהוא מבין את הפוטנציאל לטירה המונחת גבוה על מצוק של סלע תלול, שיפץ ולאד המשפד את המבנה בכך שהוא משעבד את אויביו מהאצולה של הנסיכות הדנוביות בוולאכיה ומולדביה, והפך אותו לאחת מהמצודות העיקריות שלו, תוך שיקום מחדש של הטירה בצד שמאל של הנהר עם אבנים מהטירה הישנה יותר, שהייתה בגדה הימנית ונמוכה מעט.Leblanc, Benjamin Hugo. Who was Vlad Dracula? — Archived on the Wayback Machine למרות שהטירה שימשה שנים רבות לאחר מותו של ולאד בשנת 1476, היא בסופו של דבר ננטשה במחצית הראשונה של המאה ה-16 ושכבה בהריסות עד המאה ה-17. גודל הטירה ומיקומה הקשו על כיבושה.

ב-13 בינואר 1913, מפולת שנגרמה על ידי רעידת אדמה, הפילה חלקים מהטירה שהתרסקה לתוך הנהר הרחק למטה. לאחר שתי רעידות אדמה נוספות בשנת 1940 ו-1977 שגרמו נזק נוסף, היא תוקנה מעט והקירות ומגדליה עומדים עד היום.In Search of Dracula, Florescu, R & McNally, T., 1994 Houghton Mifflin Company, New York, p.75 מאז 2009 מנוהל האתר על ידי מוזיאון מחוז ארג'ש..

 בתרבות הפופולרית 
עיבוד מודרני של טירת פוינאר הוצג בסדרת הטלוויזיה של רשת STARZ הסודות של דה וינצ'י משנת 2013 בפרק שכותרתו "השטן" בו לאונרדו דה וינצ'י נוסע לטירת פוינאר בוולאכיה כדי להיפגש עם ולאד המשפד.

הפרק "The Hardy Boys & Nancy Drew Meet Dracula" של הסדרה The Hardy Boys / Nancy Drew Mysteries משנות ה-70 מתרחש בתוך "הטירה של דרקולה" ב"פוינאר". צילומי הטירה ששימשו בפרק הם טירת פאונארי האמיתית, אם כי בפרק מופיעים אנשים שנסעו עד שערי הטירה לפסטיבל רוק - דבר שבלתי אפשרי לעשות זאת, כיוון שיש לעלות במדרגות כדי להגיע לכל מקום ליד ההריסות.

הטענות כי טירת פוינאר היא הטירה "האמיתית" של דרקולה כפי שמוצג ברומן דרקולה המפורסם של בראם סטוקר, אין לכך בסיס בספרו של סטוקר. אין הוכחה שסטוקר ידע על טירת פוינאר והטירה ממוקמת בערך 200 ק"מ מדרום למקום ההתרחשות של הרומן, שהיה בפינה הצפון-מזרחית של טרנסילבניה.

 אגדות 
אגדות וסיפורים רבים על טירת פאונארי שרדו לאורך מאות שנים. בתקופה הקומוניסטית ברומניה, לעיתים בילו מבקרים זרים את הלילה בתוך המבנה ההרוס;Hadden, Robert Lee. 1975. "A Night Spent in Prince Dracula's Ancient Castle." Daily Reflector (Greenville, NC newspaper). February 23, 1975, page B5. ביניהם היה בעלה של פטימה פהלווי, וינסנט לי הילייר, שטען כי בלילה הטמפרטורה הייתה נמוכה בהרבה מהרגיל בטירה (אפילו בחודש יולי), הריח פרחים רקובים למרות שלא היו כאלה, הוא סבל מסיוטים ביזאריים, חלה בקרטוזיס באופן לא מוסבר וקיבל את "התחושה המפחידה" שמסתכלים עליו וננשך מבלי שהותקף פיזית.Guiley, Rosemary Ellen. Vampires Among Us, Visionary Living, Inc. Retrieved 15 October 2019.Guiley, Rosemary Ellen. The Encyclopedia of Vampires, Werewolves, and Other Monsters, Visionary Living, Inc. Pages 57-60. האתר הוצג גם כמקום רדוף רוחות בתוכנית Ghost Hunters International בעונה 1 (2008–2009), פרק 14.

 גלריה 

 קישורים חיצוניים 

 תמונות מהטירה ומידע למבקרים
 כמה תמונות מהטירה
 ציורים ספקולטיביים של איך הטירה יכולה הייתה להיראות על ידי המאייר סלגוד סם.
הערות שוליים

קטגוריה:ערכים שבהם תבנית בריטניקה אינה מתאימה
קטגוריה:דרקולה
קטגוריה:רומניה: טירות